Sirvisin täna oma blogi postitusi ja märkasin, et olen suht palju kirjutanud teemal mingi uus lugu, mis kummitab, või siis mõned kontserti elamused. Üldiselt on nii, et olen suur hea muusika austaja ja kommentaare kirjutan siia juba lihtsalt jagamise mõttes. Viimastel aegadel on minu muusika eelistuse märksõnaks väga kindlalt  , mis ei uinuta magama, vaid hoiab keha mõnusalt muusika rütmis ja võtab kaasa ümisema. Seega, peaks vist  seekord päris nimekirja tegema, mida olen korduvalt kuulanud viimastel nädalatel.    Alustuseks ostin Nelly Furtado plaadi "Loose", kuna raadiost tuli järjepidevalt lugusi, mis lihtsalt jäid peas kummitama. Pean tunnistama, et hind oli küll soolane aga ei kahetse, sest autos kuulamiseks on plaat lihtsalt  . Vaieldamatu lemmik looks on muidugi "All Good Things (Come To An End)" aga lisaks avastasin enda jaoks plaadilt ülirahuliku ja meloodilise "In  God's Hands", mida kuulan enamasti siis, kui istun tipptunni ajal ummikus. Hoiab närvid mõnusalt rahulikuna.    Teine avastus tuli täna täiesti juhuslikult, kui kuulsin töökaaslase arvutis mängimas väga mõnusat muusikat. Tegemist on siis  Skye uuelt plaadilt pärit looga "Solitary", mis on mul arvutis mänginud viimane tund aega ja tunne on ikka nii, et kuulaks veel ja veel. Ei oska öeldagi, mis selles loos nii erilist on, aga mida rohkem kuulan seda paremaks läheb - täpselt nii nagu Nelly hitt looga "All Good Things".    Kolmas avastus oli aga Moby best kogumikku kuulates - "Dream about me", mis peaks pärinema 2005 aasta plaadilt "Hotel". Noh, sellega on täpselt sama moodi kui teiste lugudega - kuulad ühe korra ning tunned, kuidas seest käib muusika klikk läbi ja juba avastadki end korduvalt üht ja sama lugu kuulamast.    Siinkohal võiks öelda, et Teelel on õigus, et vahest kohe pead mõnda lugu  oksendamiseni kuulama ning alles siis on tükiks ajaks rahu majas. Aga see ei tähenda, et hiljem jälle kuulama ei hakkaks :) .